Som søn af en tidligere indspilnings- og radioingeniør, ønskede Stern at forfølge en karriere i radioen i en alder af fem. Mens han gik på [[Boston University]] arbejdede han på universitets-stationen [[WTBU]], før et kort afbræk på [[WNTN]] i [[Newton (Massachusetts)|Newton]] i [[Massachusetts]]. Han udviklede sin radio-personlighed, da han havde stillinger hos [[WXPK|WRNW]] i [[Briarcliff Manor (New York)|Briarcliff Manor]], [[WCCC-FM|WCCC]] i [[Hartford (Connecticut)|Hartford]] i [[Connecticut]] og [[WWWW-FM|WWWW]] i [[Detroit]]. I 1981 blev han parret med sin nuværende nyhedsoplæser og medvært [[Robin Quivers]] på [[WWDC-FM|WWDC]] i [[Washington D.C.]]. Stern flyttede derefter til [[WNBC (AM)|WNBC]] i [[New York City|New York]] i 1982 for at være eftermiddagsvært indtil sin fyring i 1985. Han genopstod på [[WXRK]] samme år, og blev en af de mest populære radio-personligheder i løbet af sin 20-årige ansættelse på stationen. Sterns show er det radioprogram i USA, der har fået flest bøder, efter at [[Federal Communications Commission]] (FCC) udstedte bøder til stationens licenstagere for angiveligt at udsende uanstændigt materiale, bøder som udgjorde 2½ millioner dollars. Stern har vundet ''[[Billboard (magasin)|Billboard]]s'' ''Nationally Syndicated Air Personality of the Year award'' otte gange, og er en af de højest betalte personligheder i radioverden.<ref name=newsmax>{{Cite news |url= http://w3.newsmax.com/radio_hosts.cfm |title=NewsMax Top 25 Radio Hosts |date=29. november 2008 |publisher=Newsmax |accessdate=18. oktober 2011}}</ref>
Levende_personer Journalistik Kultur